**2024.AASTA VIRUMAA SAALIVÕRKPALLI MEISTRIVÕISTLUSTE JUHEND**

**Võistluste eesmärk ja ülesanne**

Võistluste eesmärk on selgitada välja 2024.aasta Virumaa meistrid naiste saalivõrkpallis. Võistluste ülesanne on võrkpalli edendamine ja populariseerimine Lääne – ning Ida-Virumaal, turniiride korralduse arendamine ning meisterlikkuse tõstmine, spordiharrastuse aktiviseerimine ja kogukonna kaasamine ning suurendamine.

**Aeg ja koht**

Võistlused toimuvad ühes etapis:

1. Ühepäevane turniir Jõhvi Spordikeskuses **5.05.2024**

**Juhtimine**

Võistluste organiseerija on **Tamsalu Võrkpalliklubi MTÜ.**

|  |  |  |  |
| --- | --- | --- | --- |
| Priit Maasik | maasik.priit@gmail.com | +372 51 985 115 | Võistluste direktor, juhatuse liige |
| Kert Rang | kert.rang@gmail.com | +372 53 323 626  | Võistluste peakorraldaja  |
| Kert Rang | kert.rang@gmail.com | +372 53 323 626  | Võistluste peakohtunik |

**Osavõtjad**

Võistlustest võivad osa võtta Lääne – Virumaa ning Ida – Virumaa linnade, valdade, spordiklubide, koolide, asutuste ja muude ühenduste võistkonnad. Mängija tohib olla registreeritud ja mängida **ainult ühe võistkonna koosseisus. Mängijal peab olema seos võistkonda esindava maakonnaga –** päritoluseos , hetkel õppimas; hetkel töötamas.

Võistkonna nimekirjas tohib olla kuni 10 mängijat ning kuni 1 taustajõud (treener, abitreener, massöör vms). Võistluspäeval tohib olla ülesandmiselehel kuni 10 mängijat ning kuni 1 taustajõud.

Kõik võistkonnaliikmed peavad olema ühtses võistlusvormis.

Võistkonnas on lubatud mängida kuni 2 (kaks) Naiste Balti Liiga või välismaa kõrgliiga mängijal.

**Võistluste süsteem ja paremusjärjestuse selgitamine**

Mängitakse rahvusvaheliste saalivõrkpalli määruste järgi.

Mängitakse saalivõrkpalli MIKASA V200W palliga.

Kõik meistrivõistluste mängud mängitakse “parem kolmest” geimist.

Punkte jagatakse turniiritabelisse skaala 0-3 vastavalt mängu tulemusele:

* 3 punkti – 2:0
* 2 punkti – 2:1
* 1 punkt – 1:2
* 0 punkti – 0:2

Punktide võrdsuse korral otsustab paremuse võitude arv, edasi üldine geimide suhe, selle võrdsuse korral üldine geimipunktide suhe.

**Autasustamine VIRUMAA VÕRKPALL**

Autasustatakse I – III koha saavutanud võistkonda karikaga.

Võistkonnaliikmeid vastavalt kuld-, hõbe- ja pronksmedalitega, lisaks komplekteeritud kingikotiga toetajate poolt.

**Autasustamine INDIVIDUAALNE**

Autasustatakse turniiri parimat mängijat (MVP – *most valuable player*) eraldi kingitusega.

**Majandamine**

Võistluste tehnilise läbiviimise ja osavõtuga seoses olevad kulud kannavad osavõtjad.

Osavõtumaks on **70€** võistkonna kohta. Osavõtumaks tuleb ülekandega kanda MTÜ Tamsalu Võrkpalliklubi arvelduskontole hiljemalt **26.04.2024**

|  |  |
| --- | --- |
| Saaja | MTÜ Tamsalu Võrkpalliklubi |
| Arvelduskonto nr | EE252200221047661618 |
| Selgitus | *(võistkonna nimi)* |
| Summa | 70€ |

**Registreerimine**

Võistkondade registreerimine tuleb teostada hiljemalt **26.04.2024**. Nõuetekohane registreerimisleht tuleb saata e-maili teel aadressile kert.rang@gmail.com

Võistkonna registreerimislehel peavad olema iga mängija kohta allolevad andmed:

* Ees – ja perekonnanimi
* Sünniaasta ja – kuupäev

Võistkonna registreerimislehel peavad olema **kapteni/treeneri telefoninumber ja e-maili aadress!**

Alates **27.04.2024** ei ole võimalik mängijaid võistkonna registreerimislehele lisada!

**Üldiselt**

Turniiri tulemused kajastatakse Virumaa Võrkpall Facebook ürituse lehel ning VIRUMAA VÕRKPALLi Instagrami kontol:

<https://www.facebook.com/virumaavorkpall>

<https://www.instagram.com/virumaavorkpall/>

Kõik juhendis määratlemata küsimused lahendatakse peakohtuniku poolt vastavalt kehtivale võistlusmäärustele.

Korraldaja jätab omale õiguse vajadusel muuta juhendit ja turniirisüsteemi.

Tamsalu Võrkpalliklubi president

Priit Maasik

